
ДОГОВОР BG16RFPR001-1.004-1003-С01-Su….

Днес,……………………….в гр. Петрич се сключи настоящия договор между:

1. ОГИ КОМ ТРЕЙД ООД със седалище и адрес на управление гр.Петрич, урегулиран поземлен имот /УПИ/-101045, землището- град Петрич, местност „Под гарата“, административно производствена сграда на ЕТ“ОГИ-КОМ-РАДОЙ СТОЕВ“, номер - - -, бл. - - -, вx. - - -, ет. - - -, ап. - - -; ЕИК: 202128118, представлявано от Радой Стоев в качеството си на управител , наричан за краткост в настоящия договор ВЪЗЛОЖИТЕЛ, от една страна 
И

2. ……………………………….. седалище и адрес на управление: ………………………….., с ЕИК ……………………., представлявано от …………………….., в качеството си на ………………., от друга страна, наричан за краткост в настоящия договор ИЗПЪЛНИТЕЛ, от друга страна,

се подписа настоящият договор за доставка, в който страните се споразумяха за следното:

ПРЕДМЕТ НА ДОГОВОР:

Чл. 1 Настоящият договор се изпълнява в рамките на административен договор № BG16RFPR001-1.004-1003-С01 по процедура за предоставяне на безвъзмездна финансова помощ BG16RFPR001-1.004 „Подкрепа за семейните предприятия, предприятията от творческите индустрии и занаятите” по Оперативна програма "Конкурентоспособност и иновации в предприятията" 2021-2027 и е за срок до ………….. месеца, но не по-късно от срока на изпълнение на договора за безвъзмездна помощ , сключен между ВЪЗЛОЖИТЕЛЯ и Министерството на иновациите и растежа.

Предмет на договора е: Доставка и въвеждане в експлоатация на aвтоматизирана поточна линия за залепване и почистване на PVC профили


ПРАВА И ЗАДЪЛЖЕНИЕ НА СТРАНИТЕ

Чл. 2. ИЗПЪЛНИТЕЛЯТ се задължава да достави, а ВЪЗЛОЖИТЕЛЯ да приеме и заплати:
· Актива
(Автоматизирана поточна линия за залепване и почистване на PVC профили)


Чл. 3. ВЪЗЛОЖИТЕЛЯТ се задължава да заплати цената на дейностите по Договора в размера и по начина, уговорени в чл. 7.

Чл. 4. (1) Всички рискове за стоката са за сметка на ИЗПЪЛНИТЕЛЯ до предварителното приемане в местоназначението им: гр. Петрич, ул. Цар Симеон 72 актива трябва да бъде опакован по подходящ начин, за да се предпази от повреждане или разваляне по време на транспортирането му.
(2) Опаковката става собственост на получателя от момента на предаване на упълномощено/и от ВЪЗЛОЖИТЕЛЯ лице/а, като се спазват всички изисквания за защита на околната среда. Оборудването се доставя, тества и въвежда в експлоатация от ИЗПЪЛНИТЕЛЯ на договора на адрес: гр. Петрич, ул. Цар Симеон 72


ПРИЕМАНЕ, ПРЕДАВАНЕ, РЕКЛАМАЦИИ

Чл. 5. (1) Доставката се извършва на адреса, посочен в чл.4 (2) в присъствието на представител/и от страна на ИЗПЪЛНИТЕЛЯ.
(2)  След доставка, тестване и въвеждане в експлоатация се подписва- приемо предавателен протокол по образец УО.


ЦЕНИ И НАЧИН НА ПЛАЩАНЕ

Чл. 6 (1) Общата стойност  на договора е	лева (цифром и словом),
без включен ДДС, съгласно Оферта на ИЗПЪЛНИТЕЛЯ.
(2) Цената съставлява цялото възнаграждение, дължимо от ВЪЗЛОЖИТЕЛЯ на
ИЗПЪЛНИТЕЛЯ по договора. Тази цена е окончателна и не подлежи на преразглеждане.

Чл. 7 (1). Дължимата цена се изплаща от ВЪЗЛОЖИТЕЛЯ, както следва:
· 40% авансово плащане след подписване на договора, 50% при доставка и 10% окончателно плащане след въвеждане в експлоатация след представяне на надлежно издадени фактури от изпълнителя в срок до 30 работни дни.
Забележка: В издаваните от изпълнителя фактури във връзка с изпълнението на договора за доставка, следва да бъде указано задължително, че разходът се извършва по АД №: BG16RFPR001-1.004-1003-C01, с бенефициент ОГИ КОМ ТРЕЙД ООД по Процедура BG16RFPR001-1.004 „Подкрепа за семейните предприятия, предприятията от творческите индустрии и занаятите“ в рамките на Програма "Конкурентоспособност и иновации в предприятията" 2021-2027г.

Плащанията се извършват по банков път, в лева/евро на посочената банкова сметка на
ИЗПЪЛНИТЕЛЯ:
Банка:………………………………………..
IBAN сметна на ИЗПЪЛНИТЕЛЯ:……………………
BIC код………………………………..

ГАРАНЦИОННИ УСЛОВИЯ

Чл. 8 (1) ИЗПЪЛНИТЕЛЯТ носи отговорност за доброто качество на доставеното оборудване докато тече гаранцията, ИЗПЪЛНИТЕЛЯТ отговаря, за своя сметка за поправката на всяка появила се повреда до време на гаранционния срок, които не са причинени от неправилно стопанисване или експлоатация на оборудването.
(2) ИЗПЪЛНИТЕЛЯТ не носи отговорност при неправилно стопанисване и експлоатация на оборудването от страна на ВЪЗЛОЖИТЕЛЯ.

Чл. 9 Задълженията на ИЗПЪЛНИТЕЛЯ за следпродажбено обслужване включват:
(1) Гаранционно обслужване:……….месеца за срок на гаранционно обслужване от датата на подписване на приемо-предавателен протокол за доставка, тестване и въвеждане в експлоатация на актива;
(2) Извънгаранционна поддръжка: ИЗПЪЛНИТЕЛЯТ гарантира, че доставеното оборудване ще бъде придружено от възможност за извънгаранционна поддръжка. Изпълнителят се задължава да осигури наличност на резервни части за срок не по-кратък от 5 (пет) години, считано от датата на изтичане на гаранционния срок. Поддръжката включва доставка на резервни части, сервизно обслужване и предоставяне на техническа консултация по експлоатацията на оборудването.
      

ПРЕКРАТЯВАНЕ НА ДОГОВОРА

Чл. 10. Преди изтичането на уговорените срокове, настоящият договор може да бъде прекратен по взаимно съгласие, изразено в писмена форма, в което се уреждат изцяло имуществените и финансови отношения между страните.
Чл. 11. Всяка от страните има право да прекрати едностранно действието на настоящия договор след направено писмено тридневно предизвестие в случай, че другата страна забави изпълнението на задълженията си по договора с повече от 30 /тридесет/ дни.
Чл. 12. Договорът може да бъде прекратен едностранно от ВЪЗЛОЖИТЕЛЯ при неизпълнение на задълженията от страна на ИЗПЪЛНИТЕЛЯ - неспазване на сроковете за доставка или доставяне на оборудване с лошо качество, неотговарящо на техническите спецификации, посочени в договора.

САНКЦИИ И НЕУСТОЙКИ

Чл. 13. Всяка от страните по договора, която виновно не изпълни свое задължение, произтичащо от него, носи отговорност за неизпълнение на договора.
Чл. 14. В случай на неизпълнение засегнатата страна има право на обезщетение за вреди.
Чл. 15. При всички случаи, когато ВЪЗЛОЖИТЕЛЯТ има право на обезщетение за вреди, той има право да приспадне размера на вредите от сумите, дължими на ИЗПЪЛНИТЕЛ.
Чл. 16. ИЗПЪЛНИТЕЛЯТ отговаря към ВЪЗЛОЖИТЕЛЯТ и към трети лица за всички вреди, настъпили в резултат на неизпълнение или неточно изпълнение на задълженията му по настоящия договор, в това число и за вреди, настъпили в резултат на виновни действия на неговите служители, избраните от него подизпълнители или лица, подчинени на неговите подизпълнители.
Чл. 17. Ако ИЗПЪЛНИТЕЛЯТ е в забава за предаването на оборудването, той дължи неустойка в размер на 0,5 % от цената за всеки ден забава, но не повече от 10 % от цената по договора.
Чл. 18. Ако ВЪЗЛОЖИТЕЛЯТ забави плащането на уговорената цена, той дължи неустойка в размер на 0,5 % от неплатената сума за всеки просрочен ден, но не повече от 10 % от същата.
Чл. 19. Ако ИЗПЪЛНИТЕЛЯТ не изпълни някои от дейностите, предмет на настоящия договор, той дължи неустойка в размер на 10 % от стойността на договора.
Чл. 20. В случай на прекратяване на договора по вина на ИЗПЪЛНИТЕЛЯ, той ще бъде задължен да възстанови пълния размер на получените плащания, а ВЪЗЛОЖИТЕЛЯТ ще върне доставеното оборудване.

ДОПЪЛНИТЕЛНИ РАЗПОРЕДБИ

Чл. 21. ИЗПЪЛНИТЕЛЯТ се задължава да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯТ относно обстоятелство, което предизвиква или може да предизвика подобен конфликт.
Чл. 22. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.
Чл. 23. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация на служител се осъществява само в необходимата степен за целите на изпълнението на договора.
Чл. 24. ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица, освен ако не е необходимо за изпълнението на поръчката.
Чл. 25. ИЗПЪЛНИТЕЛЯТ поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него. ВЪЗЛОЖИТЕЛЯТ не носи отговорност, произтичащата от искове или жалби вследствие нарушение на нормативни изисквания от страна на ИЗПЪЛНИТЕЛЯ, неговите служители или лица, подчинени на неговите служители, или в резултат на нарушение на правата на трето лице.

ЗАКЛЮЧИТЕЛНИ РАЗПОРЕДБИ

Чл. 26. Настоящият договор може да бъде изменян само по взаимно съгласие между страните. Всякакви изменения към настоящия договор са валидни само ако са направени в писмен вид и са подписани от двете страни като стават неразделна част от настоящия договор.
Чл. 27. Страните се споразумяват всички възникнали помежду им въпроси във връзка с тълкуването и изпълнението на настоящия договор да бъдат решавани помежду им на базата на преговори и взаимни отстъпки при зачитане правата и интересите и на двете страни. При непостигане на споразумение всяка една от тях разполага с правото да потърси и реализира правата и интересите си пред съответния компетентен български съд.
Чл. 28. За неуредените в този договор въпроси се прилага действащото в страната законодателство. Споровете между страните по този договор се решават от Българските съдилища.
Чл. 29. Министерство на иновациите и растежа, процедура BG16RFPR001-1.004, програма „Конкурентоспособност и иновации в предприятията” 2021-2027 не е страна по настоящия Договор и не носи отговорност за вреди от какъвто и да е характер, настъпили в следствие на неизпълнение на настоящия договор.
Чл. 30. С настоящия договор се гарантира спазването на разпоредбите на чл. 1, 2, 3, 6, и раздели III, IV, V, VI, VII, VIII, IX, XI, XII, XIV, XV и XVI от Условия за изпълнение към административни договори за предоставяне на безвъзмездна финансова помощ по програма „Конкурентоспособност и иновации в предприятията” 2021-2027 от страна на ВЪЗЛОЖИТЕЛЯТ, а условията по членове в раздели III, IV, V, VI, чл. 57 „а” и раздел XIV от настоящите Условия за изпълнение към административни договори за предоставяне на безвъзмездна финансова помощ по програма „Конкурентоспособност и иновации в предприятията” 2021-2027 важат за ИЗПЪЛНИТЕЛЯ.  
Чл. 31. Кореспонденцията между страните по договора се извършва писмено на следните адреси:
за ИЗПЪЛНИТЕЛЯ	,
за ВЪЗЛОЖИТЕЛЯ ОГИ КОМ ТРЕЙД ООД, имейл: ogicom.office@gmail.com, телефон: 0887918686, адрес: гр. Петрич, урегулиран поземлен имот /УПИ/-101045, землището- град Петрич, местност „Под гарата“, административно производствена сграда на ЕТ“ОГИ-КОМ-РАДОЙ СТОЕВ“, номер - - -, бл. - - -, вx. - - -, ет. - - -, ап. - - -.
Чл. 32. При промяна в посочените адреси за кореспонденция, всяка една от страните е длъжна да уведоми другата страна за извършената промяна в срок от 3 /три/ дни от същата. При неизпълнение на това си задължение, всички изпратени на адреса за кореспонденция писма и/или уведомления се считат за редовно връчени и получени.
Чл. 33. С подписите си под настоящия договор страните заявяват и декларират, че са запознати със съдържанието и правното значение на неговите клаузи и се съгласяват с тях безусловно.
Неразделна част от настоящият договор е:
Приложение № 1 – Оферта с техническо и ценово предложение.
 
За ВЪЗЛОЖИТЕЛЯ:………………………..	За ИЗПЪЛНИТЕЛЯ:……………….
………………………………………………..	…………………………….

Този документ е създаден с финансовата подкрепа на програма „Конкурентоспособност  и иновации в предприятията“ 2021-2027, съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от ОГИ КОМ ТРЕЙД ООД и при никакви обстоятелства не може да се приема, че този документ отразява официалното становище на Европейския съюз и Управляващия орган.
Този документ е създаден с финансовата подкрепа на програма „Конкурентоспособност  и иновации в предприятията“ 2021-2027, съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от ОГИ КОМ ТРЕЙД ООД и при никакви обстоятелства не може да се приема, че този документ отразява официалното становище на Европейския съюз и Управляващия орган.

